Nyuddannede med handicap har mulighed for at komme i en særlig form for løntilskud via isbryderordningen. Isbryderordningen har til formål at give nyuddannede med et handicap erhvervserfaring inden for det fagområde, man er uddannet i. Man kan komme ind i isbryderordningen direkte efter endt uddannelse.
Isbryderordningen tilbydes til personer, hvor følgende kriterer er opfyldt
man har et handicap
man har gennemført en uddannelse af mindst 18 månedernes varighed
uddannelse giver ret til optagelse i en A-kasse
man mangler erhvervserfaringen inden for det område, man er uddannet til
ansættelse i isbryderordningen påbegyndes inden for 2 år efter afsluttet uddannelse
Har du brug for yderligere information om ordningen, er du altid velkommen til at kontakte Jobcenter Varde på telefon 79 94 68 00 eller via mail jobcenter@varde.dk